钦定古今图书集成/历象汇编/乾象典/第076卷 > 《观象玩占》 > 《赤虹赋》〈有序〉 梁江淹
## 钦定古今图书集成/历象汇编/乾象典/第076卷 > 《观象玩占》 > 《赤虹赋》〈有序〉 梁江淹

“东南峤外，爰有九石之山” ，乃红壁十里，青崿百仞，苔滑临水，石险带溪。自非巫咸采药，群帝上下者，皆敛意焉。于时夏莲始舒，春荪未歇，肃舲波渚，缓拽汀潭。正逢岩崖相炤，雨云烂色。俄而雄虹赫然，晕光耀水，偃蹇山顶，舄奕江湄。迫而察之，实雨日阴阳之气，信可观也。又忆昔登香𬬻峰上，手接白云；今行九石下，“亲弄《绛蜺》，二奇难并，感而作赋曰” ：

“迤逦碕𥐟兮太极之连山。鰅鳙虎豹兮玉虺腾轩，孟
夏氤氲兮荷叶承莲。怅何意之容与兮，冀暂缓此忧
年。”失代上之异人，迟山中之虚迹。掇仙草于危峰，镌
神丹于崩石。视鳣岫之吐翕，看鼋梁之交积。于是紫
雾上河，绛氛下汉。白日照馀，碧云卷半。残雨萧索，光
烟艳烂。水学金波，石似琼岸。错龟鳞之崚崚，绕蛟色
之漫漫。俄而赤蜺电出，蚴虬神骧。暧昧以变，依稀不
常。非虚非实，乍阴乍光。赩赫山顶，炤燎水阳。虽图纬
之有载，旷代识而未逢。既咨嗟而踯躅，聊周流而从
容。想番禺之广野，忆丹山之乔峰。禀傅说之一星，乘
夏后之两龙。彼灵物之讵几，象火灭而山红。馀形可
览，残色未去。耀萎蕤而在草，映菁葱而结树，昏青苔
于丹渚，暧朱草于石路，霞晃朗而下飞，日通昽而上
度。俯形命之窘局，哀时俗之不固，定《赤舄》之易遗，乃
鼎湖之可慕。既以为骍鬐四毳之驾，方瞳一角之人，
帝台北荒之际，弇山西海之滨，流沙之野，析木之津，
云或怪彩，烟或异鳞，必杂虹蜺之气，阴阳之神焉。

地角。生于气，立于空。宛宛转转，曈曈昽昽，上下明媚，
表里冲融。洗奇光于暴雨，留艳彩于飘风。隐显之情
奚尔，造化之理何穷。若乃碧嶂无云，清江息浪，曲折
异体，低昂殊状。半出高岊，疑蟾魄之孤生；全入澄澜，
若蛾眉之相向。又乃绮窗远辟，锦帐斜褰。髣髴天上，
依稀目前。𬀩兮晔兮，既类丹山碧树之重叠；断兮连
兮，又似美人彩女之婵娟。察之无涯，究之无实。光天
地之大造，保云霄之元吉。爰有下才，或趋微秩。其志
謇謇，其心栗栗。体物无功，著书有疾。既蕴惭于明镜，
载有阁于鸿笔。